# Jurnalul Oficial C 78A/6 ma

| | ISSN 1977-1029 |
| --- | --- |
| Jurnalul Oficial
  al Uniunii Europene | C 78A |
| | |
| Ediţia în limba română | Comunicări şi informări | Anul 586 martie 2015 |

ISSN 1977-1029

Jurnalul Oficial

al Uniunii Europene

C 78A

Ediţia în limba română

Comunicări şi informări

Anul 586 martie 2015

---

| Informarea nr. | Cuprins | Pagina |
| --- | --- | --- |
| | V   Anunţuri |
| | PROCEDURI ADMINISTRATIVE |
| | Oficiul Comunitar pentru Soiuri de Plante |
| 2015/C 078A/01 | Invitație de exprimare a interesului pentru postul de membru al camerei de recurs a Oficiului Comunitar pentru Soiuri de Plante | 1 |

Informarea nr.

Cuprins

Pagina

V   Anunţuri

PROCEDURI ADMINISTRATIVE

Oficiul Comunitar pentru Soiuri de Plante

2015/C 078A/01

Invitație de exprimare a interesului pentru postul de membru al camerei de recurs a Oficiului Comunitar pentru Soiuri de Plante

1

---

| RO | |
| --- | --- |

RO

---

V Anunţuri

PROCEDURI ADMINISTRATIVE

Oficiul Comunitar pentru Soiuri de Plante

| 6.3.2015 | RO | Jurnalul Oficial al Uniunii Europene | CA 78/1 |
| --- | --- | --- | --- |

6.3.2015

RO

Jurnalul Oficial al Uniunii Europene

CA 78/1

---

INVITAȚIE DE EXPRIMARE A INTERESULUI PENTRU POSTUL DE MEMBRU AL CAMEREI DE RECURS A OFICIULUI COMUNITAR PENTRU SOIURI DE PLANTE

(2015/C 078 A/01)

1.   Descrierea oficiului și a camerei de recurs

Oficiul Comunitar pentru Soiuri de Plante, denumit în continuare „oficiul”, a fost înființat prin Regulamentul (CE) nr. 2100/94 al Consiliului din 27 iulie 1994 de instituire a unui sistem de protecție comunitară a soiurilor de plante (1) (denumit în continuare „regulamentul de bază”).

Scopul oficiului, organism cu personalitate juridică și autonomie juridică, administrativă și financiară, este administrarea sistemului de protecție comunitară a soiurilor de plante, un tip special de drept de proprietate industrială pentru noile soiuri de plante. În special, oficiul trebuie să ia decizii privind cererile de acordare a acestui drept, care garantează protecție uniformă pe întreg teritoriul Comunității. Oficiul își are sediul în Franța, la Angers.

Prin articolul 11 din Regulamentul (CE) nr. 874/2009 al Comisiei (2) se instituie o cameră de recurs competentă pentru a hotărî asupra recursurilor formulate împotriva deciziilor menționate la articolul 67 din regulamentul de bază, care privesc, printre altele, acordarea sau neacordarea protecției comunitare a soiurilor de plante, sau asupra obiecțiilor, a nulității sau a retragerii protecției comunitare a soiurilor de plante, precum și asupra acordării sau neacordării licențelor obligatorii.

Camera de recurs este alcătuită dintr-un președinte și doi membri, dar pot fi convocați încă unul sau doi membri. Președintele și cei doi membri principali dispun de supleanți care îi reprezintă atunci când sunt absenți. Membrii camerei de recurs au calificarea tehnică și juridică necesară.

2.   Descrierea sarcinilor

Membrul camerei de recurs ales într-un astfel de post, exercită competențele conferite camerei de recurs, în special pe cele de raportor (dacă e numit ca raportor). Sarcinile unui membru al camerei de recurs includ, cu precădere, următoarele:

| — | să examineze recursul și să ia decizii în privința acestuia în mod independent și imparțial; |
| --- | --- |

—

să examineze recursul și să ia decizii în privința acestuia în mod independent și imparțial;

| — | să respecte principiile și normele juridice în timpul procedurilor; |
| --- | --- |

—

să respecte principiile și normele juridice în timpul procedurilor;

| — | să acționeze în calitate de raportor al recursurilor; |
| --- | --- |

—

să acționeze în calitate de raportor al recursurilor;

| — | să realizeze studii preliminare ale recursurilor; |
| --- | --- |

—

să realizeze studii preliminare ale recursurilor;

| — | să ia hotărâri cu privire la admisibilitatea recursurilor; |
| --- | --- |

—

să ia hotărâri cu privire la admisibilitatea recursurilor;

| — | să participe la audieri și să redacteze la timp toate deciziile privind recursurile. |
| --- | --- |

—

să participe la audieri și să redacteze la timp toate deciziile privind recursurile.

Mai multe informații privind camera de recurs pot fi găsite la:

http://www.cpvo.europa.eu/main/en/home/community-plant-variety-rights/board-of-appeal

3.   Selecție și numire

În temeiul regulamentului de bază, Consiliul de administrație al oficiului decide ce persoane să desemneze ca membri al camerei de recurs pe baza unei liste de candidați calificați propuși de președintele oficiului. Scopul prezentei invitații de exprimare a interesului este acela de a permite președintelui oficiului să elaboreze o listă de candidați pentru postul de membru al camerei de recurs, cu calificare tehnică și juridică, ce va fi propusă Consiliului de administrație.

Președintele oficiului va stabili un comitet de selecție pentru procedura de selecție. Comitetul va invita pentru interviu aproximativ douăzeci de candidați cu cele mai bune calificări, selectați pe baza meritelor acestora și a criteriilor prezentate mai jos.

În urma interviului, președintele oficiului va stabili o listă scurtă de candidați care va fi înaintată Consiliului de administrație. Consiliul va numi ca membri ai camerei de recurs persoane de pe această listă, pentru o perioadă de cinci ani, începând de la 23 februarie 2016.

Numărul maxim de membri calificați nu poate depăși 25, iar în ceea ce privește competențele, în rândul membrilor trebuie să existe o distribuție echilibrată de juriști și agronomi sau botaniști calificați. În încercarea de a obține un echilibru geografic, sunt încurajate să candideze persoane din toate statele membre.

4.   Condiții de angajare

Membrul își poate continua activitățile profesionale. Statutul funcționarilor și Regimul aplicabil celorlalți agenți ai Uniunii Europene nu se aplică și în cazul membrilor camerei de recurs (articolele 31 și 47 din regulamentul de bază).

Membrul va fi ales de președintele camerei de recurs de pe lista adoptată a membrilor calificați, dacă și când va fi necesar, astfel încât camera să fie alcătuită din trei sau cinci membri, după caz.

Membrul ales își va îndeplini sarcinile pentru camera de recurs în regim de normă fracționată și trebuie să fie disponibil cel puțin 10 zile pe an calendaristic.

În temeiul deciziei Consiliului de administrație din 18 martie 2014, remunerația membrului numit raportor este stabilită la 2  600 EUR pentru fiecare caz standard (plus 1  300 EUR pentru cazurile „complexe”), iar pentru celălalți membri remunerația este de 1  300 EUR pentru fiecare caz standard (plus 650 EUR pentru cazurile „complexe”). Pentru fiecare membru, se adaugă suma de 650 EUR pentru acoperirea timpului de deplasare, dacă e cazul. În plus, cheltuielile de transport dus-întors la Angers vor fi rambursate.

5.   Condiții de admitere

Candidații trebuie:

| — | să fie cetățeni ai Uniunii Europene; |
| --- | --- |

—

să fie cetățeni ai Uniunii Europene;

| — | să aibă cunoștințe aprofundate ale uneia dintre limbile oficiale ale Uniunii Europene și cunoștințe satisfăcătoare ale unei a doua limbi oficiale a Uniunii Europene. Buna cunoaștere a limbii engleze reprezintă un avantaj. |
| --- | --- |

—

să aibă cunoștințe aprofundate ale uneia dintre limbile oficiale ale Uniunii Europene și cunoștințe satisfăcătoare ale unei a doua limbi oficiale a Uniunii Europene. Buna cunoaștere a limbii engleze reprezintă un avantaj.

Candidații trebuie să îndeplinească cerințele formale menționate mai jos, la data expirării termenului de depunere a candidaturii:

| — | (a) să aibă un nivel de studii care să corespundă unui ciclu complet de studii universitare de drept de cel puțin 4 ani absolvit cu diplomă și care permite accesul la studii postuniversitare; sau (b) să aibă un nivel de studii care să corespundă unui ciclu complet de studii universitare de drept de 3 ani, absolvit cu diplomă, și un an de experiență profesională relevantă în raport cu natura atribuțiilor; |
| --- | --- |

—

(a) să aibă un nivel de studii care să corespundă unui ciclu complet de studii universitare de drept de cel puțin 4 ani absolvit cu diplomă și care permite accesul la studii postuniversitare; sau (b) să aibă un nivel de studii care să corespundă unui ciclu complet de studii universitare de drept de 3 ani, absolvit cu diplomă, și un an de experiență profesională relevantă în raport cu natura atribuțiilor;

| — | (a) să aibă calificare juridică și experiență dovedită în domeniul proprietății intelectuale; experiența în domeniul protecției soiurilor de plante reprezintă un avantaj; sau (b) să aibă calificare de botanist sau agronom și experiență dovedită în domeniu. Cunoașterea orientărilor UPOV și a examinărilor tehnice DUS reprezintă un avantaj; |
| --- | --- |

—

(a) să aibă calificare juridică și experiență dovedită în domeniul proprietății intelectuale; experiența în domeniul protecției soiurilor de plante reprezintă un avantaj; sau (b) să aibă calificare de botanist sau agronom și experiență dovedită în domeniu. Cunoașterea orientărilor UPOV și a examinărilor tehnice DUS reprezintă un avantaj;

| — | să aibă cel puțin 12 ani de experiență profesională dobândită după obținerea diplomei universitare sau a titlurilor și calificărilor menționate mai sus. |
| --- | --- |

—

să aibă cel puțin 12 ani de experiență profesională dobândită după obținerea diplomei universitare sau a titlurilor și calificărilor menționate mai sus.

Candidații ar trebui:

| — | să aibă capacitatea de a lua decizii și de a lucra în echipă; |
| --- | --- |

—

să aibă capacitatea de a lua decizii și de a lucra în echipă;

| — | să aibă abilități bune de comunicare orală și scrisă. |
| --- | --- |

—

să aibă abilități bune de comunicare orală și scrisă.

Următoarele aspecte reprezintă un avantaj:

| — | familiarizarea cu orientările UPOV și cu examinările tehnice DUS; |
| --- | --- |

—

familiarizarea cu orientările UPOV și cu examinările tehnice DUS;

| — | experiență în domeniul juridic, inclusiv în redactarea deciziilor; |
| --- | --- |

—

experiență în domeniul juridic, inclusiv în redactarea deciziilor;

| — | experiență de muncă într-un organism colegial; |
| --- | --- |

—

experiență de muncă într-un organism colegial;

| — | experiență de muncă într-un mediu multicultural și multilingvistic; |
| --- | --- |

—

experiență de muncă într-un mediu multicultural și multilingvistic;

| — | cunoașterea altor limbi oficiale ale Uniunii Europene, în afara celor necesare îndeplinirii condițiilor de admitere. |
| --- | --- |

—

cunoașterea altor limbi oficiale ale Uniunii Europene, în afara celor necesare îndeplinirii condițiilor de admitere.

6.   Independență și declarație de interese

Candidatul nu trebuie să aibă legături cu nici o societate privată ale cărei activități profesionale fac obiectul unor proceduri în fața oficiului.

Candidatul va semna o declarație prin care se angajează să acționeze în mod independent și în interes public, și va da o declarație cu privire la orice interese care-ar putea aduce prejudicii independenței sale. În cererea de candidatură, candidatul trebuie să confirme voința de a acționa astfel.

Președintele camerei de recurs, precum și ceilalți membri ai acesteia sunt independenți. Ei nu se supun nici unor instrucțiuni în luarea deciziilor și nu pot îndeplini alte sarcini în cadrul oficiului.

7.   Depunerea candidaturilor

Cererea de candidatură, însoțită de un curriculum vitae detaliat (pentru care se apreciază furnizarea unei traduceri în engleză, dacă este cazul), trebuie trimisă cel târziu la 30 aprilie 2015 (data poștei) la următoarea adresă:

E-mail: vacances@cpvo.europa.eu cu mențiunea „Application for the post of member of the Board of Appeal” („Candidatură la postul de membru al camerei de recurs”) în caseta Subiect.

Sau

Prin poștă:

| Community Plant Variety Office (CPVO) |
| --- |
| Secretariat of the Board of Appeal |
| 3, Bvd Foch |
| CS 10121 |
| 49101 Angers Cédex 02 |
| FRANCE |

Community Plant Variety Office (CPVO)

Secretariat of the Board of Appeal

3, Bvd Foch

CS 10121

49101 Angers Cédex 02

FRANCE

Copiile legalizate ale atestatelor/diplomelor, referințelor, dovezilor privind experiența profesională etc. nu trebuie trimise în această etapă, ele urmând a fi depuse, la cerere, într-o etapă ulterioară a procedurii.

Pe plic va trebui scris clar textul „CONFIDENTIAL – DO NOT OPEN” („Confidențial – A nu se deschide”).

Nedepunerea tuturor documentelor menționate mai sus în termenul limită acordat va determina respingerea automată a candidaturii.

Puteți obține informații suplimentare de la aceeași adresă, prin fax, la numărul + 33 241256410, sau prin e-mail, la adresa doreau@cpvo.europa.eu

8.   Egalitate de șanse

Instituțiile și celelalte organisme ale Uniunii Europene aplică o politică a egalității de șanse și acceptă candidaturi fără a ține seama de considerente de sex, rasă, culoare a pielii, origine etnică sau socială, caracteristici genetice, limbă, religie, opinii politice sau de orice altă natură, apartenență la o minoritate națională, avere, statut la naștere, handicap, vârstă sau orientare sexuală.

9.   Protecția datelor cu caracter personal

Oficiul se va asigura că datele cu caracter personal ale candidaților sunt prelucrate în conformitate cu Regulamentul (CE) nr. 45/2001 al Parlamentului European și al Consiliului din 18 decembrie 2001 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date (3). Acest lucru este valabil în special cu privire la confidențialitatea și securitatea acestor date.

---

(1)  JO L 227, 1.9.1994, p. 1.

(2)  JO L 251, 24.9.2009, p. 3.

(3)  JO L 8, 12.1.2001, p. 1.

---